হোম - প্রকল্প প্রসঙ্গে - যোগাযোগ - লগআউট

শিশু দিবাযত্ন কেন্দ্র পরিচালনার নির্দেশিকাসমূহ
· শিশু নির্বাচন ও ভর্তি নির্দেশিকা

· কোভিড-১৯ সংক্রমন প্রতিরোধ নির্দেশিকা

· শিশু অধিকার সনদ প্রতিপালন নির্দেশিকা
· প্রাথমিক স্বাস্থ্য সেবা নির্দেশিকা

· শিশুর প্রাক- প্রারম্ভিক শিক্ষা পাঠ্যক্রম
· শিশু খাদ্য ও পুষ্টি নির্দেশিকা

· মানসিক স্বাস্থ্য সেবা নির্দেশিকা

· প্রশিক্ষণ ম্যানুয়াল

· জরিপ প্রশ্নমালা

অভিভাবক কর্নার

· অভিভাবক তথ্য হ্যান্ডবুক

· শিশুর টিকাদান
· শিশুর জন্ম নিবন্ধন

· শিশু তালিকাভুক্তির আবেদন

· শিশু ভর্তি ফরম

· ভর্তুকি ফরম

শিশু দিবাযত্ন কেন্দ্রসমূহ

· প্রকল্পের আওতাধীন শিশু দিবাযত্ন কেন্দ্রসমূহ

· মহিলা বিষয়ক অধিদপ্তরের আওতাধীন শিশু দিবাযত্ন কেন্দ্রসমূহ
· জাতীয় মহিলা সংস্থার আওতাধীন শিশু দিবাযত্ন কেন্দ্রসমূহ
· বাংলাদেশ শিশু একাডেমীর আওতাধীন শিশু দিবাযত্ন কেন্দ্রসমূহ

	প্রারম্ভিক উদ্দীপনা পর্যায়ে শিশুর সেবা

৬ মাস -১২ মাস
	প্রাক-প্রারম্ভিক শিখন পর্যায়ে শিশুর সেবা

১২ মাস - ৩০ মাস
	প্রারম্ভিক শিখন পর্যায়ে শিশুর সেবা

২.৫ বছর -৪ বছর
	প্রাক-প্রাথমিক স্কুল পর্যায়ে শিশুর সেবা

৪ বছর - ৬ বছর

	· দিবাকালীন যত্ন 
· খাদ্য ও পুষ্টি
· প্রারম্ভিক উদ্দীপনা 

· প্রাথমিক স্বাস্থ্য সেবা
· শারীরিক বিকাশ
· মানসিক বিকাশ

· চিত্তোবিনোদন
	· দিবাকালীন যত্ন 
· খাদ্য ও পুষ্টি
· প্রাক-প্রারম্ভিক শিক্ষা
· প্রাথমিক স্বাস্থ্য সেবা
· শারীরিক বিকাশ
· মানসিক বিকাশ

· চিত্তোবিনোদন
	· দিবাকালীন যত্ন 
· খাদ্য ও পুষ্টি
· প্রারম্ভিক শিক্ষা 
· প্রাথমিক স্বাস্থ্য সেবা
· শারীরিক বিকাশ
· মানসিক বিকাশ

· চিত্তোবিনোদন
	· দিবাকালীন যত্ন 
· খাদ্য ও পুষ্টি
· প্রাক-প্রাথমিক শিক্ষা 
· প্রাথমিক স্বাস্থ্য সেবা
· শারীরিক বিকাশ
· মানসিক বিকাশ

· চিত্তোবিনোদন


প্রারম্ভিক উদ্দীপনা পর্যায়ে শিশুর সেবা

৬ মাস -১২ মাস
খাদ্য ও পুষ্টি
শিশুদের খাদ্য তালিকার ১ দিনের নমুনা
(০৬ মাস থেকে ০১ বছর) 

	সকালের খাবারঃ 

গরুর দুধ                     : ১০০ মিলি 
সুজি                          : ১৫ গ্রাম
কলা                          : ১টি (মাঝারি)
দুপুরের খাবারঃ 

ভাত (নাজিরশাইল চাল)    :   ২০ - ৩০গ্রাম
রুই মাছ                        :    ৩০ - ৫০ গ্রাম
মসুর ডাল                      :    ০৮ - ১০ গ্রাম
সবজী                           :    ৩০ - ৫০ গ্রাম
পালং শাক                     :    ২০ - ৩০ গ্রাম
লেবু                             :   ছোট এক টুকরা
বিকালের নাশতাঃ
চিকেন স্যুপ                  : এক বাটি (১২০ মিলি)
কমলার জুস                  : এক গ্লাস (৯০ মিলি)

বিকল্প খাবার
উপরের মেন্যুটি ১ দিনের, বাকি ৪ দিনের জন্য বিকল্প খাবার হিসেবে নিম্নোক্ত খাবার গুলো দেওয়া হয়ঃ
	সকালের নাশতা
	দুপুরের খাবার
	বিকালের নাশতা

	গরুর দুধ/ গুঁড়ো দুধ, পাউরুটি/ রুটি/সেমাই/পাস্তা/নুডুলস, কলা।   

	ভাত/ পোলাও/ খিচুড়ি, মাছ (কাতলা)/ মুরগীর মাংস/ডিম,
ডাল (মুগ/ ছোলা), সবজী (আলু, পেঁপে, লাউ, মিষ্টি কুমড়া, পটল, চিচিঙ্গা), সবুজ শাক/ লাল শাক/ পুঁই শাক।

	স্যুপ/ পুডিং/ কেক/ ফালুদা/কাস্টার্ড, বিভিন্ন ফলের জুস (কমলা/ মাল্টা/ আঙুর/ পাঁকা পেঁপে/ আম/ ডালিম)।[image: image12.jpg]





প্রারম্ভিক উদ্দীপনা
উদ্দীপনামূলক পর্যায় (০৬মাস-১২ মাস)

শিশুর অর্জিত মাইলফলকসমূহ
· বসতে, কিছু ধরে দাঁড়াতে পারবে,হামাগুঁড়ি দেওয়া শিখবে;

· কিছু ধরে হাঁটবে, সাহায্য ছাড়া হাঁটতে পারবে;

· নিকটবর্তী দুরত্বের কোন জিনিস ধরতে পারবে;

· চোখ,নাক,কান,গলা,জিহ্বা ব্যবহার করতে পারবে এবং;

·  পেটের উপর ভর করে শোয়া ও ঝুলানো বস্তু ধরতে পারবে;

· ছোট ছোট শব্দ বা ইশারা রপ্ত করে অন্যের মনযোগ আকর্ষণ করে নিজের মনের ভাব প্রকাশ করতে পারবে;
· খুশি হলে হাসবে, দুঃখ পেলে কাঁদা, রাগ প্রকাশের সঠিক ভঙ্গিমা রপ্ত করতে ও  প্রয়োগ করতেশিখবে।
· চারপাশের সবকিছু অনুকরণ করবে ও নিজে অন্যের সাথে খেলাধুলায় অংশ নিবে ও উপভোগ করতে পারবে।
·  স্থির ও চলমান বস্তুর পার্থক্য বুঝবে, লুকায়িত বস্তুকে খুঁজে বের করতে সক্ষম হবে।

শিশুদের পারস্পরিক ক্রিয়ামূলক খেলা কার্যক্রমঃ

	বিকাশের ক্ষেত্র
	শিখন কার্যক্রম
	শিখনফল

	শারীরিক বিকাশ
	· কোন ফল বা খাবার নিজে বিভিন্ন অঙ্গ-ভঙ্গিতে গ্রহণ করে শিশুকে সেই খাবার খেতে আগ্রহী করা।
	· শিশু পঞ্চ ইন্দ্রিয়ের ব্যবহারের দক্ষতা তৈরি হবে।



	
	· ০৬-০৯ মাসের শিশুদের জন্য স্পর্শ করে খেলার ব্যবস্থা করা। যেমনঃ শিশুকে শুইয়ে দিয়ে রঙিন কাপড় সামনে ধরে শিশুকে কাপড়টি ধরতে উৎসাহিত করা এবং হাসিমুখে বলা, “দেখোতো বাবু-এটা কী? তুমি কি এটা ধরতে চাও?ধরো তো দেখি। এভাবে ২/৩ বার ধরতে দেওয়া এবং ধরতে পারলে প্রশংসা করা।
· ফেনা দিয়ে বাবল্ তৈরি করে খেলা করা এবংশিশুকে তা ধরতে উৎসাহিত করা।
	· শিশুর চোখ ও হাতের সমন্বয় দক্ষতা বাড়বে। যত্নকারীর সঙ্গে শিশুর নিবিড় সম্পর্ক তৈরি করবে।

· এতে শিশুর উভয় চোখের সঞ্চালন ক্ষমতা বৃদ্ধি পাবে।



	আবেগিক বিকাশ
	শিশুর সাথে অনুকরণমূলক খেলা করা, যেমনঃ‘যা করি তাই করো’ খেলা। শিশুর সামনে তালি দিয়ে শিশুকে তালি দিতে উৎসাহিত করা ও অনুরুপ তালি দেওয়ার চেষ্টা করতে বলা। এরপর শিশু যদি তালি না দেয় তাহলে  হাত ধরে তালি দিতে উৎসাহিত করা হয়।
	· শিশুর অনুকরণ করার দক্ষতা তৈরি হয়।

· যত্নকারীর সঙ্গে শিশুর নিবিড় সম্পর্ক তৈরি হয়।

· আনন্দ লাভ করবে।

	মানসিক বিকাশ
	· শিশুর চোখে চোখে কথা বলা ও কথা বলার সময় হাস্যোজ্জ্বলভাবে কথা বলা।

· শিশুর দু’হাতে দু’টি খেলনা দিয়ে তারপর আরও একটি খেলনা শিশুর সামনে দেওয়া। তখন তৃতীয় খেলনা নেওয়ার আগ্রহ দেখাবে। এক্ষেত্রে শিশু একটি ফেলে অন্যটি নেবে। এভাবে শিশুর নিজের পছন্দ ও চিন্তার সুযোগ দেওয়া।
	· শিশুর পছন্দ -অপছন্দ  করার ক্ষমতা তৈরি হয়।

· অনুকরণ করতে শিখবে। 

	ভাষাগত বিকাশ
	· শিশুর সাথে বিভিন্ন কথা বলা। যেমন “এটা তোমার নাক, আমি তোমার নাক পছন্দ করি”। এরপর, চোখে হাত দিয়ে বলা, “এটা তোমার চোখ ,আমি তোমার চোখ পছন্দ করি। 

· খাবার খাওয়ানোর সময় খাবারের নাম বলে বলে খাবার খাওয়ানোর অভ্যাস করা। এতে শিশু নতুন শব্দের সাথে পরিচিত হবে।
	· শরীরের বিভিন্ন অঙ্গের নাম শুনে সাড়া দিতে শিখবে।

· পরিচিত শব্দ সম্পর্কে জানবে।


প্রাক-প্রারম্ভিক শিখন পর্যায়ে শিশুর সেবা

১২ মাস - ৩০ মাস
খাদ্য ও পুষ্টি
শিশুদের খাদ্য তালিকার ১ দিনের নমুনা
(০১ বছর থেকে ২.৫ বছর) 

	সকালের নাশতাঃ 

গরুর দুধ                      : ১০০ মিলি 
পাউরুটি                       : ৩০ গ্রাম (২ স্লাইস)
কলা                           : ১টি (মাঝারি)
দুপুরের খাবারঃ 

ভাত (নাজিরশাইল চাল)    :   ৫০-৬০ গ্রাম
মুরগীর মাংস                 :   ৫০ - ৬০ গ্রাম
       মুগ ডাল                       :   ১০ - ১২ গ্রাম
সবজী                          :   ৩০ - ৫০ গ্রাম
লাল শাক                     :    ২০ - ৩০ গ্রাম
লেবু                            :   ছোট এক টুকরা
বিকালের নাশতাঃ
পুডিং                         : এক বাটি (১২০ মিলি)
বেদানার জুস                : এক গ্লাস (১০০ মিলি)

বিকল্প খাবার
উপরের মেন্যুটি ১ দিনের, বাকি ৪ দিনের জন্য বিকল্প খাবার হিসেবে নিম্নোক্ত খাবার গুলো দেওয়া হয়ঃ
	সকালের নাশতা
	দুপুরের খাবার
	বিকালের নাশতা

	গরুর দুধ/ গুঁড়ো দুধ, পাউরুটি/ রুটি/ সেমাই/ পাস্তা/ নুডুলস।   

	ভাত/ পোলাও/ খিচুড়ি, মাছ (কাতলা)/ মুরগীর মাংস/ডিম,
ডাল (মুগ/ ছোলা), সবজী (আলু, পেঁপে, লাউ, মিষ্টি কুমড়া, পটল, চিচিঙ্গা), সবুজ শাক/ লাল শাক/ পুঁই শাক।

প্রাক-প্রারম্ভিক শিক্ষা

শিশুর অর্জিত মাইলফলকসমূহঃ
· সাহায্য ছাড়া উপুর হয়ে বসতে পারা, হাত ও হাঁটুর উপর ভর করে হামাগুড়ি দিতে পারবে এবং দাঁড়াতে পারবে;

· হাতের তালু ও একটা আঙুল দিয়ে কিছু ধরতে পারবে, নিজে নিজে খেতে চেষ্টা করতে শিখবে; 

· মনোযোগ পাবার জন্য বিভিন্ন শব্দ ও অঙ্গভঙ্গি করতে পারবে;
· এলোমেলো বিভিন্ন শব্দ করতে পারবে বা আধো আধো কথা বলার চেষ্টা করতে পারবে। ‘না’ শব্দের ব্যবহার করতে পছন্দ করবে;
·  সহজ নির্দেশনা অনুসরণ করতে পারবে;

· অন্যের আচরণ অনুকরণের চেষ্টা করতে পারবে;
·  নিজের নাম জানবে, নিজের খেলনা চিনবে ও গুছিয়ে নিতে চেষ্টা করবে এবং;

·  কল্পনা করে খেলতে পারবে;
·  শিশু বাবা,মা, ভাই-বোন,খেলার সাথী ও ডে-কেয়ার এর স্টাফদের কাকে কি বলে ডাকতে হবে তা শিখে ফেলে। নিজের পরিচিত আপনজনের সংস্পর্শ পেতে পছন্দ করবে।

শিশুদের পারস্পরিক ক্রিয়ামূলক খেলা কার্যক্রমঃ
	বিকাশের ক্ষেত্র
	শিখন কার্যক্রম
	শিখনফল

	শারীরিক বিকাশ
	শিশুরা কাঁধে হাত রেখে একজন আরেকজনের পিছনে সবাই মিলে গোলাকার হয়ে দাঁড়িয়ে ‘১’বলার পর আস্তে আস্তে হাঁটা শুরু করবে। ‘২’ বলার পর শিশুরা জোরে হাঁটা শুরু করবে। ‘৩’বলার পর শিশুরা পুনরায় আস্তে হাঁটবে। ‘৪’ বলার পর শিশুরা থেমে যাবে। 
	· শিশুর অঙ্গ-প্রত্যঙ্গ সঞ্চালিত হবে; 

· হাতের পেশী সবল হবে;

· মস্তিষ্কের কাজের ক্ষমতা বাড়বে।



	আবেগিক বিকাশ
	শিশুদের গোল করে বসিয়ে নিয়ে বলা- ‘যত্নকারী অভিনয় করবে ও শিশুদের তা করতে বলবে’। এরপর শিশুকে তার ইচ্ছেমতো ভঙ্গি করতে বলবে। অন্যদেরও ঐ শিশুর ভঙ্গি অনুকরণ করতে বলা হয়। 
	· একসাথে কাজ করার মনোভাব তৈরি হবে;

· সহযোগিতা মনোভাব গড়ে উঠবে;

· অনুকরণ করতে শিখবে।

	ভাষাগত বিকাশ
	· বিভিন্ন ধরনের শব্দ নিয়ে শিশুর সাথে খেলা করা। যেমনঃ পশু-পাখির ডাক, পানির শব্দ, মেঘের ডাক, বৃষ্টির শব্দ, রেলগাড়ির শব্দ ইত্যাদি।

· শিশুদের গলার স্বর পরিবর্তন করে বিভিন্ন পশু-পাখির ডাক অনুকরণ করতে উৎসাহিত করা,যেমনঃবিড়াল, গরু, বাঘ, সিংহ, টিকটিকি ইত্যাদি ডাক।
	·  নতুন শব্দ জানবে;

· প্রকৃতি ও পরিবেশ সম্পর্কে জানতে পারবে;

· স্পষ্ট ও শ্রবণযোগ্যভাবে কথা বলতে পারবে। 

	· বুদ্ধিবৃত্তিক বিকাশ 
	· স্পর্শ করে বিভিন্ন ধরনের অনুভূতি হয় এমন জিনিস স্পর্শ করতে উৎসাহিত করা। যত্নকারীরা বিভিন্ন ধরনের  নরম, শক্ত, খসখসে, মসৃণ খেলনা দিয়ে তা ধরে অনুভব করতে উৎসাহিত করা।

· বল দিয়ে ছোড়াছুড়ি খেলা করা।

· শিশুকে গল্প বলা ও গান কিংবা ছড়া শোনানো, নাচ করা।
	· বিভিন্ন আকার-আকৃতি বুঝতে শিখবে।

· বিভিন্ন বিষয়ের প্রতি মনোযোগ তৈরি হয়।


প্রারম্ভিক শিখন পর্যায়ে শিশুর সেবা

২.৫ বছর -৪ বছর
খাদ্য ও পুষ্টি
শিশুদের খাদ্য তালিকার ১ দিনের নমুনা
(২.৫ বছর থেকে ০৪ বছর) 

	সকালের নাশতাঃ 

নুডুলস  (শুকনো)               : ৩০-৩৫ গ্রাম 
সবজি (মটর, বরবটি, গাজর) :  ১৫-১৮ গ্রাম
কলা                              : ১টি (মাঝারি)
দুপুরের খাবারঃ 

ভাত (নাজিরশাইল চাল)    :   ৪৫-৬০ গ্রাম
রুই মাছ                        :   ৫০ - ৬০ গ্রাম
       মুগ ডাল                       :   ১০ - ১২ গ্রাম
সবজী                          :   ৫০ - ৭০ গ্রাম
লাল শাক                     :   ৫০ গ্রাম
লেবু                            :   ছোট এক টুকরা
বিকালের নাশতাঃ
পুডিং                         : এক বাটি (১২০ মিলি)
আপেল                       : একটি (ছোট)

বিকল্প খাবার
উপরের মেন্যুটি ১ দিনের, বাকি ৪ দিনের জন্য বিকল্প খাবার হিসেবে নিম্নোক্ত খাবার গুলো দেওয়া হয়ঃ
	সকালের নাশতা
	দুপুরের খাবার
	বিকালের নাশতা

	গরুর দুধ/ গুঁড়ো দুধ, পাউরুটি/ রুটি/ সেমাই/ পাস্তা/ নুডুলস।   

	ভাত/ পোলাও/ খিচুড়ি, মাছ (কাতলা)/ মুরগীর মাংস/ডিম,
ডাল (মুগ/ ছোলা), সবজী (আলু, পেঁপে, লাউ, মিষ্টি কুমড়া, পটল, চিচিঙ্গা), সবুজ শাক/ লাল শাক/ পুঁই শাক।

প্রারম্ভিক শিক্ষা

 শিশুর অর্জিত মাইলফলকসমূহঃ 
· শিশুরা দৌড়াতে, উড়তে, লাফাতে, গড়াগড়ি করতে পারবে। নিজের কাজ নিজে করতে পারবে। হাতে পেনসিল বা কলম ধরতে পারবে। 

· শিশুরা বিভিন্ন গল্প বলার মাধ্যমে নিজের আবেগ প্রকাশ করতে পারবে। বড়দের আচরণকে অনুকরণ করতে পারবে। নিজের পছন্দ  অপছন্দ বলতে পারবে। কোন প্রশ্ন করলে উত্তর দেওয়ার চেষ্টা করতে পারবে। নিজের প্রশংসা শুনে খুশি হবে।

· গল্প বলতে পারবে, ছড়া, গান করতে পারবে। আধো বাক্যে কথা বলতে পারবে। শরীরের সকল অঙ্গের নাম বলতে পারবে। কোন ঘটনা বা পরিস্থিতির কথা বলতে পারবে। ছবি দেখে বস্তুর নাম বলতে পারবে।

·  নিজ বয়সী শিশুদের সাথে খেলাধূলা করতে পারবে। বিভিন্ন সম্বোধনমূলক শব্দ উচ্চারণ করতে পারবে। নতুন পরিবেশে নিজেকে খাপ খাওয়াতে ভয় পাবে।

·  বিভিন্ন ছবি দেখে একই জিনিস বের করতে পারবে। বিভিন্ন পরিবর্তন বুঝতে পারবে। বিভিন্ন সৃজনশীল করতে পারবে। বিভিন্ন কাল্পনিক চরিত্র নিয়ে গল্প বলতে পারবে।

শিশুদের পারস্পরিক ক্রিয়ামূলক খেলা কার্যক্রমঃ
	বিকাশের ক্ষেত্র
	শিখন কার্যক্রম
	শিখনফল

	শারীরিক বিকাশ
	· লম্বা লাইন হয়ে দাঁড়িয়ে পাখির মতো উড়তে বলা হয়।

· শিশুরা লাইন হয়ে দাঁড়াবে, তারপর যত্নকারী ‘১’ বললে শিশুরা দুই পাশে হাত প্রসারিত করবে। ‘২’ বললে মাথার সোজা উপরে হাত তুলবে। ‘৩’ বললে শিশুরা আবার দুই পাশে হাত প্রসারিত করবে। ‘৪’ বললে হাত নিচে দাঁড়াবে।
	· শিশুর অঙ্গ-প্রত্যঙ্গ সঞ্চালিত হবে; 

· হাত ও ঘাড়ের পেশী সবল হবে;

· মস্তিষ্কের কাজের ক্ষমতা বাড়বে;

· শৃঙ্খলাবোধ তৈরি হবে।



	আবেগিক বিকাশ
	· যত্নকারীরা শিশুদের সাথে গোল হয়ে বসে প্রথমে নিজে অভিনয় করে কোন দৈনন্দিন কাজ করে দেখাবে। যেমনঃ দাঁত ব্রাশ করা, জামা পড়া, গোসল করা, রান্না করা প্রভৃতি। তারপর একে একে প্রত্যেকে অভিনয় করে দেখাবে ও প্রতিটি শিশুদের প্রশ্ন করে জানা কে কি করছে, অন্য শিশুরা বলার পর উক্ত শিশুর কাছে শোনা সে কি অভিনয় করলো। শিশুকে মূকাভিনয়  করার জন্য তালি দিয়ে উৎসাহিত করা। 
	· জড়তামুক্ত হবে ও আনন্দ লাভ করবে।

· কল্পনা ও চিন্তাশক্তির বিকাশ ঘটবে;

· অনুকরণ করতে শিখবে;

· সৃজনশীল হয়ে উঠবে।

	ভাষাগত বিকাশ
	· শিক্ষিকা বা যত্নকারী শিশুদের পরিচিত বিভিন্ন শব্দ উচ্চারণ করে তার সাথে মিলিয়ে বাক্য বলা, যেমনঃ ‘আম’ উচ্চারণ করে বলা- ‘আমটি আমি খাবো পেড়ে’। এরকম আরও নানা শব্দ নদী, ফুল, মাছ, পাখি প্রভৃতি।

·  শিক্ষিকা বা যত্নকারী গোল হয়ে বসে মজা করে শিশুদের ছোট ছোট গল্প শোনাবে তারপর শিশুদের গল্প চালিয়ে যেতে উৎসাহ করা হবে। আর শিশুরা থেমে গেলে শিক্ষিকা বা যত্নকারী সাহায্য করবে। 
	· নতুন পরিচিত শব্দ ব্যবহার করে বিভিন্ন বাক্য তৈরি করতে পারবে; 

· চারপাশের পরিবেশের বিভিন্ন উপাদান চিনতে ও নাম বলতে পারবে;

· দলে কাজের অভিজ্ঞতা তৈরি হবে;

· অসম্পূর্ণ গল্প নিজে সম্পূর্ণ করতে শিখবে।

	বুদ্ধিবৃত্তিক বিকাশ
	· শিশুদের গোল করে বসিয়ে পেন্সিল, খাতা দিয়ে ইচ্ছেমতো অংকন করতে দেওয়া।

· শিশুদের বৃত্তাকারে দাঁড় করিয়ে স্বাস্থ্য শিকি্ষাকা বা শিক্ষিকা বা যত্নকারী তালে তালে হাততালি দিয়ে দেখিয়ে দিবেন, তারপর সবাই একসাথে তালি দিবে। এভাবে ছন্দে ছন্দে পর্যায়ক্রমে তালি দিতে থাকবে ।
	· ধারাবাহিক কাজের দক্ষতা তৈরি হবে।

· চিন্তাশক্তির বিকাশ হবে।

	সামাজিক বিকাশ
	· শিশুদের লম্বা লাইন হয়ে রেললাইন বানিয়ে ঝিকঝিক করতে বলা। 

· ‘ওপেনটি বায়োস্কোপ’ ছন্দে ছন্দে খেলার ব্যবস্থা করা।
	· পালাক্রমে কাজের মনোভাব তৈরি হবে;

· দলগত কাজ করার মানসিকতা তৈরি হবে;

· প্রতিযোগিতার মনোভাব তৈরি হবে;

· সুশৃঙ্খল হয়ে উঠবে।


প্রাক-প্রাথমিক স্কুল পর্যায়ে শিশুর সেবা

৪ বছর - ৬ বছর
খাদ্য ও পুষ্টি
শিশুদের খাদ্য তালিকার ১ দিনের নমুনা
(০৪ বছর থেকে ০৬ বছর) 

	সকালের নাশতাঃ  

       দুধ                             :  ১৫০-২০০ মিলি  
সেমাই                         :  ১৫-২০ গ্রাম      
কলা                           :   ১টি (বড়)
দুপুরের খাবারঃ 

ভাত (নাজিরশাইল চাল)    :  ৪৫-৬০ গ্রাম
মুরগীর মাংস                 :  ৬০-৭০ গ্রাম
       মুগ ডাল                       :  ১০-১২ গ্রাম
সবজী                          :  ৫০-৭০ গ্রাম
লাল শাক                     :   ৩০-৫০ গ্রাম
লেবু                            :  ছোট এক টুকরা
বিকালের নাশতাঃ
ফ্রুট কাস্টার্ড                  : এক বাটি (মাঝারি)
পেয়ারা                        : অর্ধেক (বড়)

বিকল্প খাবার
উপরের মেন্যুটি ১ দিনের, বাকি ৪ দিনের জন্য বিকল্প খাবার হিসেবে নিম্নোক্ত খাবার গুলো দেওয়া হয়ঃ
	সকালের নাশতা
	দুপুরের খাবার
	বিকালের নাশতা

	গরুর দুধ/ গুঁড়ো দুধ, পাউরুটি/ রুটি/ সেমাই/ পাস্তা/ নুডুলস।   

	ভাত/ পোলাও/ খিচুড়ি, মাছ (কাতলা)/ ডিম,
ডাল (মুগ/ ছোলা), সবজি (আলু, পেঁপে, লাউ, মিষ্টি কুমড়া, পটল, চিচিঙ্গা), সবুজ শাক/ লাল শাক/ পুঁই শাক।

	স্যুপ/ পুডিং/ কেক/ ফালুদা/কাস্টার্ড, বিভিন্ন ফলের জুস (কমলা/ মাল্টা/ আঙুর/ পাঁকা পেঁপে/ আম/ ডালিম)।   

প্রাক-প্রাথমিক স্কুল পর্যায় ( ৪ বছর -৬ বছর)

শিশুর অর্জিত মাইলফলকসমূহঃ

· শিশু স্পষ্টভাবে কথা বলতে পারবে;

· নিজের কাপড়, জুতা নিজে পড়তে পারবে;

· কখন, পরে, কিন্তু প্রভৃতি শব্দ ব্যবহারে কথা বলতে পারবে;

· গান,নাচ, অংকন করতে পারবে;

· কোন জিনিস গণনা করতে পারবে;

· খাওয়ার আগে ও পরে সাবান দিয়ে হাত ধুয়ে নিজে নিজে খাবার খেতে পারবে;

· বিভিন্ন বস্তুর মধ্যে তুলনা করতে পারবে;

· ছোট-বড়, উঁচু-নিচু বুঝতে পারবে। 

শিশুদের পারস্পরিক ক্রিয়ামূলক খেলা কার্যক্রমঃ
	বিকাশের ক্ষেত্র
	শিখন কার্যক্রম
	শিখনফল

	সামাজিক বিকাশ
	· শিশুদের লম্বা লাইন করে দাঁড় করিয়ে নিবেন শিক্ষিকা বা যত্নকারী, তারপর একটা দাগ দিয়ে বলা হবে ব্যঙের মতো লাফিয়ে যে দাগে আগে আসবে সে জিতবে। আর যে না লাফিয়ে থাকবে সে খেলা থেকে বাদ যাবে। 
	· আনন্দ পাবে;

· দলীয় খেলার মনোভাব তৈরি হবে;

· প্রতিযোগিতার মনোভাব হবে;

· জয়-পরাজয় মেনে নেওয়ার মানসিকতা তৈরি হবে;

· শৃঙ্খলাবোধ তৈরি হবে।



	ভাষাগত বিকাশ
	· শিক্ষিকা স্বরবর্ণ, ব্যঞ্জনবর্নের চার্ট  দেখিয়ে শিশুদের বর্ণের সাথে পরিচয় করিয়ে দিবেন। এক্ষেত্রে শিক্ষিকা উচ্চারণ করবেন  ও শিশুদের উচ্চারণ করতে উৎসাহ দিবেন। 

· শিক্ষিকা বিভিন্ন কবিতা বা ছড়া বা গান শিশুদের সাথে জোরে জোরে বলবেন।
	· বর্ণ সনাক্ত করতে পারবে; 

· শব্দ থেকে বর্ণ সনাক্ত করতে পারবে;

· চারপাশের পরিবেশের বিভিন্ন উপাদান চিনতে ও নাম বলতে পারবে;



	বুদ্ধিবৃত্তিক বিকাশ
	· শিক্ষিকা বা যত্নকারীরা শিশুরা যে হাত দিয়ে ভাত খায় সে হাত তুলে দেখাতে বলবে। তারপর অন্য শিশুদের বলবে সে যে হাত তুলেছে সেটি কোন হাত, তারপর আরেক হাত তুলে জিজ্ঞাসা করবে সেটি কোন হাত, এভাবে একে একে সকলকে হাত উঁচু করে পুনরাবৃত্তি করা।

· যত্নকারী বা শিক্ষিকা গোল হয়ে বসে শিশুদের প্রশ্ন করবে- “কোন সময়ে আমাদের বেশি গরম লাগে? কোন সময়ে বৃষ্টি হয়? কোন সময়ে আমরা সোয়েটার পড়ি?” প্রত্যেক শিশুর কাছ থেকে উত্তর শুনবেন এবং বিভিন্ন ঋতু সম্পর্কে শিশুদের জানাবেন। 

· বিভিন্ন প্রয়োজনীয় কাজের সম্পর্কে শিশুদের প্রশ্ন করবে- খাবার আগে ও পরে কোন কাজটি করা  প্রয়োজন? শিশুদের হাত ধোয়ার উপকারিতা সম্পর্কে বলা ও হাত না ধুয়ে খেলে কী কী ক্ষতি হতে পারে তা নিয়ে শিশুদের সাথে আলোচনা করবে।
	· ডান-বাম, ছোট-বড়, কম-বেশি চিহ্নিত করতে পারবে।

· বৈশিষ্ট্যের আলোকে বিভিন্ন ঋতুর পার্থক্য করতে পারবে;

· খাওয়ার আগে ও পরে হাত ধোয়ার অভ্যাস গড়ে উঠবে এবং ব্যক্তিগত কাজের ভালো মন্দ বুঝতে পারবে।




